**ДОГОВОР**

**№ [номер]**

**за изпълнение на обществена поръчка**

**с предмет „Проектиране на допълнителни части за инвестиционен проект „Подобряване на градска среда в УПИ XXV, кв.53, отреден за градски парк“ за изпълнение по Оперативна програма „Региони в растеж” 2014-2020, Приоритетна ос 1 „Устойчиво и интегрирано градско развитие“**

**между**

**Община Петрич**

**и**

**[наименование на изпълнителя]**

**Дата** [⏺]

**ДОГОВОР**

Днес, [дата] в гр. Петрич, между страните:

**ОБЩИНА ПЕТРИЧ**, ЕИК 000320580, със седалище и адрес на управление гр. Петрич, ул. „Цар Борис ІІІ“ № 24, представлявана от Димитър Бръчков, в качеството му на Кмет на община Петрич и Емилия Стамчева на длъжност главен счетоводител– лице по чл. 13, ал. 3, т. 3 от ЗФУКПС, наричана по-долу за краткост **ВЪЗЛОЖИТЕЛ**.

и

**„[Наименование на изпълнителя]” [правноорганизационна форма]**, вписано в Търговския регистър към Агенция по вписванията под ЕИК [⏺], със седалище [⏺] и адрес на управление [⏺], представлявано от [трите имена на представляващия или изрично упълномощено лице] – в качеството му на [длъжност], наричано по-долу за краткост **ИЗПЪЛНИТЕЛ**, от друга страна, всеки от тях по-нататък наричан и **СТРАНАТА**, а заедно – **СТРАНИТЕ**

на основание чл. 194, ал. 1 от ЗОП във връзка с резултатите от работата на комисия, назначена със Заповед [номер и дата] на Кмета на Община Петрич отразени в протокол утвърден на [дата], и предвид всички предложения от офертата, въз основа на които е определен за **ИЗПЪЛНИТЕЛ** се сключи настоящиятдоговор за следното:

**І. ПРЕДМЕТ НА ДОГОВОРА**

**Чл. 1. (1)ВЪЗЛОЖИТЕЛЯТ** възлага, а **ИЗПЪЛНИТЕЛЯТ**приема да изпълни срещу уговореното възнаграждение обществена поръчка с предмет: „Проектиране на допълнителни части за инвестиционен проект „Подобряване на градска среда в УПИ XXV, кв.53, отреден за градски парк“ за изпълнение по Оперативна програма „Региони в растеж” 2014-2020, Приоритетна ос 1 „Устойчиво и интегрирано градско развитие“

за следните дейности:

-изготвяне на работни проекти по всички необходими проектни части, в съответствие със спецификата на обекта включен в предмета на поръчката.

- съгласуване на проекта с компетентните институции и осъществяване

- авторски надзор по време на строителството .

**(2)**Обектът на поръчката е „предоставяне на услуги“ по смисъла на чл. 3, ал. 1, т. 3 от ЗОП с код съгласно номенклатурата на класификатора на обществените поръчки: 71320000 –инженерни услуги по проектиране и конструиране.

**(3)**Услугите по ал. 1 са в обхват съгласно изискванията на **ВЪЗЛОЖИТЕЛЯ,** определени в техническата спецификация и техническата оферта на **ИЗПЪЛНИТЕЛЯ**, неразделна част от настоящия договор.

**(4)ИЗПЪЛНИТЕЛЯТ** ще извърши услугата, предмет на договора с експертите, посочени в Списъка по чл. 64, ал. 1, т. 6 от ЗОП на персонала, който ще изпълнява поръчката, и на членовете на ръководния състав, които ще отговарят за изпълнението, в който е посочена професионална компетентност на лицата, неразделна част от настоящия договор**. ИЗПЪЛНИТЕЛЯТ** се задължава да осигури необходимите специалисти за изпълнение на предмета на поръчката.

**ІІ. СРОК И ВЛИЗАНЕ В СИЛА НА ДОГОВОРА**

**Чл. 2. (1)**Настоящият договор влиза в сила от датата на подписването му и се прекратява с изпълнението на поетите с него задължения.

**(2)**Срокът за изпълнение на услугитепо проектиране е 45 календарни дни от датата на сключване на договора. Срокът за изпълнение на услугите по авторски надзор е изпълнение на строително монтажните работи по изграждане на обекта.

**ІІІ. ЦЕНА И НАЧИН НА ПЛАЩАНЕ**

**Чл. 3. (1)** Цената за изпълнение на услугата, предмет на настоящия договор е в размер на [цена с цифри] ([цена с думи]) лева, без включен ДДС, съгласно предлаганата цена (ценовата оферта) на **ИЗПЪЛНИТЕЛЯ**, неразделна част от настоящия договор

**(2)** Цената на договора по ал. 1 е окончателна и не подлежи на промяна, освен при възникване на обстоятелствата по чл. 116, ал. 1, т. 1 от ЗОП, в следните случаи:

**(3)**Цената на договора е дължима и се заплаща от **ВЪЗЛОЖИТЕЛЯ** в срок 10 календарни дни по следния начин:

а) Авансово плащане в размер на 20 на сто от цената на договора, платимо след сключване на договора;

б) Окончателно плащане в размер на 80 на сто от цената на договор,в срок 10 календарни дни след изпълнение на дейностите включени в предмета му и издадена фактура от ИЗПЪЛНИТЕЛЯ

**(4)**Преди извършване на всяко плащане **ИЗПЪЛНИТЕЛЯТ** трябва да издаде оригинална данъчна фактура за сума равна на сумата на дължимото плащане, която съдържа всички реквизити, съгласно разпоредбите на Закона за счетоводството.

**(5)**Плащанията ще се извършват по банков път в уговорените срокове и размер по следната банкова сметка на **ИЗПЪЛНИТЕЛЯ**:

IBAN: [⏺]; BIC: [⏺].

Обслужваща банка: [наименование и правноорганизационна форма на обслужващата банка];

Титуляр на сметката: [наименование и правноорганизационна форма].

**(6)** Когато **ИЗПЪЛНИТЕЛЯТ** е сключил договор/и за подизпълнение, **ВЪЗЛОЖИТЕЛЯТ** извършва балансово плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/ подизпълнителите изпълнените услуги или части от тях, които са приети по реда на чл. 9 от настоящия договор.

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 4. ВЪЗЛОЖИТЕЛЯТ** има право:

1. Да получи услугата предмет на договора в съответствие с изискванията определени в техническата спецификация и предложенията в офертата на **ИЗПЪЛНИТЕЛЯ**.

2. Да упражнява контрол и да получава информация относно текущото състояние и хода на изпълнение на услугата, предмет на договора от **ИЗПЪЛНИТЕЛЯ**.

3. Да изисква от **ИЗПЪЛНИТЕЛЯ** предоставяне на услугата в срок, без отклонение от договореното и без недостатъци, както и да иска **ИЗПЪЛНИТЕЛЯТ** да отстрани всички скрити недостатъци на изпълнените от него услуги по реда и в сроковете, определени в този договор.

4. Да поиска замяната на ключов експерт, при установено неизпълнение или извършено нарушение на договорните клаузи, произтичащо от позицията му на експерт на **ИЗПЪЛНИТЕЛЯ**, с друго лице, което съответства на изискванията за съответната позиция.

5. Да изисква от **ИЗПЪЛНИТЕЛЯ** всякаква информация, свързана с установени нередности и с извършените от **ИЗПЪЛНИТЕЛЯ** действия в случаи на установена нередност.

**Чл. 5. ВЪЗЛОЖИТЕЛЯТ** се задължава:

1. Да заплати уговореното възнаграждение в уговорените размер и срокове, съгласно договора. **ВЪЗЛОЖИТЕЛЯТ** не дължи заплащане за извършени допълнителни услуги, които не са възложени от него.

2. Да оказва на **ИЗПЪЛНИТЕЛЯ** възможно и оправдано съдействие, включително като предостави в разумен срок цялата налична информация и документи, необходими за изпълнение на предмета на договора и като своевременно решава всички въпроси, възникнали по време на изпълнение на договора, които са от неговата компетентност.

3. Да не възпрепятства **ИЗПЪЛНИТЕЛЯ** и да не нарушава оперативната му самостоятелност във връзка с изпълнението на договора.

4. Да приеме резултатите от услугите, ако същите отговаря на изискванията посочени в техническата спецификация и да издаде на **ИЗПЪЛНИТЕЛЯ** удостоверителен документ за изпълнението на договора.

5. Да не предприема чрез свои служители и/или да не възлага на други физически или юридически лица дейности еднакви или сходни с предмета на настоящия договор, които могат да повлияят на неговото изпълнение.

6. Да не разпространява факти и сведения за **ИЗПЪЛНИТЕЛЯ**, станали му известни във връзка с изпълнението на задълженията му по договора, както и да не допуска неоторизиран достъп на трети лица до документация и информация предоставена от **ИЗПЪЛНИТЕЛЯ** във връзка с изпълнението на предмета на договора. Задължението за конфиденциалност не се отнася до предоставяне на информация по искане на компетентни държавни органи, когато е задължение на **ВЪЗЛОЖИТЕЛЯ** по закон или е разпоредено с решение на компетентен съд.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 6. ИЗПЪЛНИТЕЛЯТ** се задължава:

1. Да положи необходимата грижа за професионално и качествено изпълнение на услугите по този договор и да осигури ключовите експерти, посочени в офертата му за целия период на изпълнение на договора.

2. Да сключи договор/договори за подизпълнение с посочените в офертата му подизпълнители и да предостави оригинален екземпляр на възложителя от съответния/те договор/договори за подизпълнение. **ИЗПЪЛНИТЕЛЯТ** няма право да възлага работи по договора на трети лица и страни, освен включените в офертата подизпълнители, а посочените подизпълнители нямат право да извършват работи, различни от описаните в нея. **ИЗПЪЛНИТЕЛЯТ** няма право да ползва ресурси на трети лица, които не са посочени в офертата му като такива.

3. Да предостави на **ВЪЗЛОЖИТЕЛЯ** всички документи и информация, необходими за ползване на услугите предмет на договора за кандидатстване за получаване на безвъзмездна финансова помощ.

4. Да не разпространява факти и сведения за **ВЪЗЛОЖИТЕЛЯ**, станали му известни във връзка с изпълнението на задълженията му по договора, както и да не допуска неоторизиран достъп на трети лица до документация и информация предоставена от **ВЪЗЛОЖИТЕЛЯ** във връзка с изпълнението на предмета на договора. Задължението за конфиденциалност не се отнася до предоставяне на информация по искане на компетентни държавни органи, когато е задължение на **ИЗПЪЛНИТЕЛЯ** по закон или е разпоредено с решение на компетентен съд.

5. Да отстрани за своя сметка недостатъците при изпълнение на предмета на договора, установени от **ВЪЗЛОЖИТЕЛЯ** при приемането на услугите.

6. Да изпълни предмета на договора с ключовите експерти, предложени в офертата, които са правоспособни лица, ако се изисква. Изпълнителят няма право да заменя и/или да допуска оттеглянето или замяната на ключови експерти, посочени в офертата, без писмено съгласие на възложителя. Новият предложен експерт трябва да притежава равностойни образование, общ и специфичен и опит със заменяния експерт.

7. Да извърши при мотивирано поискване от **ВЪЗЛОЖИТЕЛЯ** замяна на ключов експерт, при установено неизпълнение или извършено нарушение на договорните клаузи, произтичащо от позицията му на експерт на **ИЗПЪЛНИТЕЛЯ**, с друго лице, което съответства на изискванията за съответната позиция.

8. Да поддържа съвестно книжа, архиви, документи и други данни и прилага съответните счетоводни процедури и практики, които адекватно отразяват всички сделки при изпълнение или във връзка с договора.

9. Да съхранява всички документи по изпълнението на договора за период от 3 години след датата на неговото приключване и да съдейства на компетентните органи при извършване на одити, контрол и проверки, свързани с изпълнението на договора и проекта, включен в неговия предмет.

10. Да следи и докладва за нередности при изпълнението на договора. В случай на установена нередност, допусната от Изпълнителя, последният е длъжен да възстанови на Възложителя всички неправомерно получени суми.

**Чл. 7. ИЗПЪЛНИТЕЛЯТ** има право:

1. Да получи от **ВЪЗЛОЖИТЕЛЯ** заплащане на дължимите суми по начин, в размер и срокове, определени в настоящия договор.

2. Да изисква и получава от **ВЪЗЛОЖИТЕЛЯ** възможно и оправдано съдействие, необходимо за изпълнение на предмета на договора

3. Да получи от **ВЪЗЛОЖИТЕЛЯ** удостоверителен документ за изпълнението на договора.

**VІ. ПРИЕМАНЕ НА ИЗПЪЛНЕНИЕТО НА ДОГОВОРА И ДОКЛАДВАНЕ.**

**Чл. 8. (1) ИЗПЪЛНИТЕЛЯТ** предава на възложителя встъпителен и окончателен доклад за изпълнение на договора, в съответствие с изискванията, определени в техническата спецификация.

**(2) ИЗПЪЛНИТЕЛЯТ** предава изготвените документи, определени в техническата спецификация като очаквани резултати от услугите с приемателно-­предавателен протокол/или завежда същите в деловодството на **ВЪЗЛОЖИТЕЛЯ** със съпроводително писмо с обратна разписка.

**(3)ИЗПЪЛНИТЕЛЯТ** предава резултатите от услугите в 1 екземпляр на компютърен носител във вид на файлове във фиксиран формат и 1 екземпляр на компютърен носител във вид на файлове, годни за обработка със софтуера, с който са създадени.

**(4) ИЗПЪЛНИТЕЛЯТ** се задължава да отстрани пропуски и други недостатъци, констатирани от **ВЪЗЛОЖИТЕЛЯ** в срока по чл. 9, ал.1, буква „б“ от договора.

**Чл. 9. (1) ВЪЗЛОЖИТЕЛЯТ** се произнася относно приемането на резултатите от услугите и рекламациите по тях по един от следните начини, като може:

а) Да приеме резултатите услугите като изпълнени с необходимото качество и в срок съгласно условията на Договора;

б) Да констатира пропуски и други недостатъци в резултатите от изпълнението на услугите и да поиска отстраняването им в допълнително договорен срок, но не повече от седем календарни дни;

в) Да откаже мотивирано приемането на услугите в случай на ниско качество и/или несъответствие с договорените условия и да върне на **ИЗПЪЛНИТЕЛЯ** изпратените от него документи.

**(2)** Становището на **ВЪЗЛОЖИТЕЛЯ** съгласно предходната алинея се изготвя и изпраща на **ИЗПЪЛНИТЕЛЯ** в писмена форма в срок три дни от предаването на резултатите от услугите.

**(3)** Независимо от произнасянето на **ВЪЗЛОЖИТЕЛЯ** се счита, че е приел резултатите от услугите като изпълнени с необходимото качество и в срок, в случай че използва същите за подаване на проектното предложение/възлагане на обществени поръчки/отчитане на проекта.

**Чл. 10.**Авторското право в случай, че такова възниква и правото за ползване върху всички документи, създадени от **ИЗПЪЛНИТЕЛЯ** в изпълнение на настоящия договор или на част от него, преминават върху **ВЪЗЛОЖИТЕЛЯ** след заплащане на дължимото възнаграждение.

**VІІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 11.** С оглед предоставената му правна възможност в чл. 111, ал. 1 от ЗОП възложителят не определя гаранция за изпълнение на договора.

**VІІІ. ОТГОВОРНОСТ И НЕУСТОЙКИ, ПРЕКРАТЯВАНЕ И РАЗВАЛЯНЕ НА ДОГОВОРА.**

**Чл. 12. (1)** При забава на някоя срочно задължение по договора **ИЗПЪЛНИТЕЛЯТ** дължи неустойка в размер на 0,1 (нула цяло едно) на сто от стойността на договора, за всеки просрочен ден, но не повече от 10 (десет) на сто от тази стойност.

**(2)** Изпълнителят се освобождава от отговорност за забава, когато същата се дължи на неизпълнение на задължение на **ВЪЗЛОЖИТЕЛЯ**.

**(3)** При забава на плащането **ВЪЗЛОЖИТЕЛЯТ** дължи на **ИЗПЪЛНИТЕЛЯ** неустойка в размер на законната лихва върху просрочената сума за периода на забавата.

**(4)** Плащането на неустойката не лишава изправната страна от правото да търси обезщетение за претърпени вреди и пропуснати ползи над размера на договорената неустойка.

**Чл. 13. (1)** Страните не отговарят една спрямо друга за неизпълнение или неточно изпълнение на свое задължение в резултат на настъпила непреодолима сила. Клаузата не засяга права или задължения на страните, които са възникнали и са били дължими преди настъпването на форсмажорното събитие.

**(2)** В случай на форсмажор сроковете по договора спират да текат, като не може да се търси отговорност за неизпълнение или забава. Изпълнението на задълженията се възобновява след отпадане на събитията, довели до тяхното спиране.

**(3)** Страната, която е засегната от форсмажорното събитие, следва в разумен срок след установяване на събитието, да уведоми другата страна, както и да представи доказателства (съответните документи, издадени от компетентния орган) за появата, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя известия за начина, по който форсмажорното събитие спира изпълнението на задълженията й, както и за степента на спиране.

**(4)** Страните не носят отговорност една спрямо друга по отношение на вреди, претърпени като последица от форсмажорно събитие. През времето, когато изпълнението на задълженията на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно, да продължат да изпълняват задълженията си по договора, които не са възпрепятствани от форсмажорното събитие.

**(5)** Не е налице непреодолима сила, ако съответното събитие се е случило вследствие на неположена дължима грижа от страна по настоящия договор или при полагане на дължимата грижа това събитие може да бъде преодоляно.

**(6)** Страната, изпълнението на чието задължение е възпрепятствано от форсмажорно събитие, не може да се позовава на непреодолима сила, ако не е изпълнила задължението си за информиране на другата страна.

**Чл. 14. (1)** Всяка от страните може да поиска временно спиране на договора, по причини, за които никоя от страните не отговаря и които възпрепятстват продължаването на изпълнението на договорните задължения.

**(2) ВЪЗЛОЖИТЕЛЯТ** има право да изисква допълнителни доказателства за необходимостта от спиране на договора, като решението се взима от него след преценка на всички факти и обстоятелства, обуславящи такава необходимост.

**Чл. 15.** Договорът се прекратява:

1. с изпълнение на всички задължения на страните по договора;

2. по взаимно съгласие между страните, изразено в писмена форма;

3. при настъпване на обективна невъзможност за изпълнение на предмета на договора, за което обстоятелство страните си дължат надлежно уведомяване, настъпването на която следва да се докаже от страната, че такава невъзможност е налице.

**Чл. 16. (1) ВЪЗЛОЖИТЕЛЯТ** може да развали договора едностранно, със седем дневно писмено предизвестие, когато:

1. е налице неизпълнение на договорните задължения от страна на **ИЗПЪЛНИТЕЛЯ**

2. **ИЗПЪЛНИТЕЛЯТ** не отстрани констатираните недостатъци в определен от **ВЪЗЛОЖИТЕЛЯ** разумен срок;

3. **ИЗПЪЛНИТЕЛЯТ** не допуска **ВЪЗЛОЖИТЕЛЯТ** да упражнява правата си или препятства контрола или не изпълнява указанията от страна на **ВЪЗЛОЖИТЕЛЯ**;

4. **ИЗПЪЛНИТЕЛЯТ** бъде обявен в неплатежоспособност или когато бъде открита процедура за обявяване в несъстоятелност или ликвидация или когато преустанови дейността си;

5. **ИЗПЪЛНИТЕЛЯТ** е заменил ключовите експерти, посочени в офертата и това не е одобрено от **ВЪЗЛОЖИТЕЛЯ**.

(2) **ИЗПЪЛНИТЕЛЯТ** може да развали договора едностранно, със седем дневно писмено предизвестие, в случай на виновно неизпълнение на договорните задължения от страна на **ВЪЗЛОЖИТЕЛЯ.**

**VІІІ. ОБЩИ КЛАУЗИ**

**Чл. 17.** Към всички въпроси, които не са изрично уредени в клаузите на настоящия договор, се прилага действащото законодателството на Република България.

**Чл. 18.(1)** Евентуални разногласия/спорове между страните във връзка с договора се решават по пътя на преговорите.

**(2)**  Всички спорове, по които страните не могат да постигнат споразумение, породени от Договора или отнасящи се до него, включително спорове, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще бъдат разрешавани от Арбитражния съд към Българската търговско-промишлена палата съобразно неговия правилник за дела, основани на арбитражни споразумения.

**Чл. 19.(1)** Разпоредбите на договора се тълкуват и прилагат във връзка една с друга, като при противоречие се търси действителната обща воля на страните.

**(2)** Нищожността на някоя от разпоредбите на договора не води до нищожност на други разпоредби или на договора като цяло.

**(3)** Заглавията в договора са за удобство на препратките и не се вземат предвид при неговото тълкуване.

**Чл. 20. (1)**  Договорът не може да бъде изменян и допълван, освен по реда на чл. 116 от ЗОП.

**(2)** Всички изменения и допълнения на договора се извършват в писмена форма.

**(3)** Договорът може да бъде изменен на основанието по ал. 1 при обнародване на наредба, с която се уреждат условията и реда за прилагане на подмярка 7.2. „Инвестиции в създаването, подобряването или разширяването на всички видове малка по мащаби инфраструктура, включително инвестиции в енергия от възобновяеми източници и спестяване на енергия“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г., и в същата са определени изисквания, на които противоречат клаузи от настоящия договор. Изменението може да засяга само клаузите от договора, за които страните, постигнат съгласие, че противоречат или не съответстват на нормативната уредба и само в обхват произтичащ от нея.

**Чл. 21. (1)** Цялата кореспонденция, свързана с настоящия договор, между Възложителя и Изпълнителя трябва да съдържат наименованието на договора и се изпращат по пощата, чрез факс, електронна поща или по куриер. Кореспонденцията се изготвя на български език в два оригинала един за **ВЪЗЛОЖИТЕЛЯ** и един за **ИЗПЪЛНИТЕЛЯ** и се получава на следните адреси:

а) адрес на **ВЪЗЛОЖИТЕЛЯ**:[⏺], тел.:[⏺], факс:[⏺], ел.-поща:[⏺];

представител:[име, фамилия и длъжност]

б) адрес на **ИЗПЪЛНИТЕЛЯ**:[⏺], тел.:[⏺], факс:[⏺], ел.-поща:[⏺];

представител:[име, фамилия и длъжност]

**(2)** Всички съобщения във връзка с договора са валидни, ако са направени в писмена форма от упълномощените представители на страните и изпратени на съответните адреси, посочени в договора. Ако някоя от страните промени адреса си, следва незабавно да уведоми другата за направените промени.

Настоящият договор се състави и подписа в три еднообразни екземпляра с еднаква доказателствена сила – два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**ВЪЗЛОЖИТЕЛ: ИЗПЪЛНИТЕЛ:**

**ОБЩИНА ПЕТРИЧ** **[наименование и правноорганизационна форма]**

Димитър Бръчков [трите имена на представляващия]

Кмет на община Петрич [длъжност на представляващия]

Емилия Стамчева Главен счетоводител лице по чл. 13, ал. 3, т. 3 от ЗФУКПС